[{"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000017", "text": "Darganfyddwch mwy am bwy ydym ni a beth rydym yn gwneud."}, {"text_idx": "#000022", "text": "Rhentwyr; gan gynnwys myfyrwyr sy\u2019n rhentu! Y rhent cyfartalog yng Nghymru yw \u00a3736 y mis calendr, a disgwylir iddo godi ymhellach. Sicrhewch eich bod yn cyllidebu\u2019n ofalus gyda biliau ynni, treth y cyngor a phrisiau bwyd yn codi (cofiwch mai dim ond un rhan o gyfanswm y gost yw\u2019r rhent ar adeilad). Os ydych am aros yn eich eiddo yn y tymor hir, ac nad ydych yn rhagweld y byddwch yn symud, efallai y byddai\u2019n werth gofyn i gael pennu eich contract am flwyddyn, er mwyn i\u2019ch rhent fod wedi ei osod ar gyfer y 12 mis nesaf. Yn olaf, os ydych yn ei chael hi\u2019n anodd talu\u2019ch rhent, peidiwch ofni trafod hyn gyda\u2019ch Landlord, am y gwna\u0302nt yn aml ganfod ffordd sy\u2019n deg ar gyfer y ddau barti."}, {"text_idx": "#000023", "text": "Perchnogion ty\u0302; Gyda Banc Lloegr yn codi\u2019r gyfradd sylfaen, a chynnydd pellach i ddod yn y dyfodol agos, os oes gennych chi forgais cyfradd penodedig sydd ar fin dod i ben, neu eich bod ar forgais cyfradd newidiol ar hyn o bryd, mae\u2019n bwysig eich bod nawr yn ceisio cloi eich cyfradd. Dim ond pum mis yn o\u0302l roedd cyfraddau yn llai na 1%, ond ar hyn o bryd mae\u2019r bargenion gorau ar ~1.8%, sy\u2019n golygu ar forgais o \u00a3150,000 byddech wedi arbed \u00a3800 y flwyddyn o gloi\u2019n gynt. YN gyffredinol gall cynghorwyr morgais ar y gorau ddod o hyd i fargen sy\u2019n gweddu\u2019ch anghenion orau, felly codwch y ffo\u0302n!"}, {"text_idx": "#000024", "text": "Mae\u2019n anodd osgoi\u2019r cynnydd mewn prisiau ynni, fodd bynnag, gall lleihau\u2019ch defnydd fod o gymorth mawr. Mae Nwy Prydain yn nodi y gall 23% o\u2019r ynni y mae cartrefi ym Mhrydain yn ei ddefnyddio fod yn ganlyniad i eitemau trydanol sydd a\u0302\u2019u plygiau yn y socedi ond heb fod ar waith! Ymysg yr eitemau sy\u2019n tynnu fwyaf ar eich cyflenwad trydan pan yn segur ac sy\u2019n gwneud eich bil trydan yn fwy drud mae gwefryddion gliniaduron, argraffwyr, systemau Hi-Fi, eich teledu yn segur yn hytrach na chael ei ddiffodd. Bydd diffodd y socedi yma yn y wal yn rhoi hwb i\u2019ch waled gan hyd at \u00a3259 y flwyddyn, a helpu\u2019r amgylchedd ar yr un pryd! Nodyn sylw: mae\u2019r ardaloedd astudio addas ar gyfer myfyrwyr a\u2019r llyfrgell sydd gennym ar y campws yno am reswm - felly defnyddiwch nhw!"}, {"text_idx": "#000026", "text": "Mae pawb yn gwybod bod coginio tra yn y brifysgol yn gallu bod yn dasg lafurus, ond mae\u2019n llawer mwy cost-effeithiol na mynd allan i fwyta neu brynu cludfwyd. Gall coginio eich prydau ymlaen llaw mewn swp a defnyddio\u2019r rhewgell i\u2019w storio arbed mwy nag \u00a320 yr wythnos drwy leihau gwastraff bwyd a\u2019ch rhwystro rhag prynu yn fyrbwyll mewn siopau!"}, {"text_idx": "#000027", "text": "Ydych chi\u2019n gyrru i\u2019r brifysgol ac yn o\u0302l adref? Gostyngodd Rishi Sunak y dreth ar danwydd gan 5c y litr yn natganiad diweddar y gwanwyn. I arbed mwy o arian ar y pympiau petrol, mae\u2019r RAC yn argymell gyrru\u2019n fwy darbodus, h.y. rhwng 45-55 milltir yr awr, er mwyn ichi gael mwy o filltiroedd yr awr o\u2019ch petrol. Byddwch yn ymwybodol o\u2019r hyn sydd o\u2019ch amgylch er mwyn ichi fedru osgoi, os yn bosib, am fod angen mwy o danwydd i symud pwysau cychwynnol y car! Gallai hyn gynyddu effeithlonrwydd eich tanwydd gan 10-15%. Ond wrth gwrs, gyrrwch yn gyfrifol!"}, {"text_idx": "#000030", "text": "Noder: Mae\u2019r holl safbwyntiau a rennir yn y blog hwn yn perthyn i\u2019r awdur, ac mae\u2019n bosib nad ydynt yn adlewyrchu barn Prifysgol Glyndw\u0302r Wrecsam."}, {"text_idx": "#000032", "text": "Taith astudio myfyriwr Nyrsio Oedolion"}, {"text_idx": "#000034", "text": "Grymuso eraill drwy ddod yn therapydd lleferydd ac iaith"}]